Slika na kojoj se prikazuje dvoranske igre i sportovi, Igre, igra na ploči, stolna igra

Sadržaj generiran uz AI možda nije točan.

REPUBLIKA HRVATSKA

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

KLASA: PRIJEDLOG

URBROJ:

Strizivojna,

Temeljem članka 95. Zakona o komunalnom gospodarstvu („Narodne novine“ broj 68/18, 110/18, 32/20 i 145/24 ) i čl. 30. Statuta Općine Strizivojna („Službeni glasnik“ Općine Strizivojna broj 1/21 i 3/25), Općinsko vijeće Općine Strizivojna je na svojoj \_\_. sjednici održanoj \_\_\_\_\_ godine, donosi sljedeću

**ODLUKU**

**o izmjeni Odluke o komunalnoj naknadi**

**Članak 1.**

U Odluci o komunalnoj naknadi „Službeni glasnik Općine Strizivojna broj 2/19 i 3/19) iza članka 1. dodaje se članak 1.a koji glasi:

„ Članak 1.a

Izrazi koji se koriste u ovoj Odluci, a imaju rodno značenje odnose se jednako na muški i ženski rod.“.

**Članak 2.**

Članak 11. mijenja se i glasi:

„Od plaćanja komunalne naknade u potpunosti se oslobađaju sljedeće nekretnine:

1. Općine Strizivojna u svim slučajevima u kojima bi kao vlasnik ili korisnik zgrada i građevinskog zemljišta bila neposredni obveznik plaćanja komunalne naknade ,
2. trgovačkih društava, javnih ustanova i drugih pravnih osoba u vlasništvu Općine Strizivojna,
3. športski objekti koje Općina Strizivojna daje na korištenje, upravljanje ili održavanje

vlastitim trgovačkim društvima odnosno sportskim udrugama, osim poslovnog prostora unutar tih objekata koji se daje u zakup ili podzakup,

1. koje se upotrebljavaju za djelatnost javnog predškolskog, osnovnog, srednjeg i visokog

obrazovanja, muzeji,

1. koje koriste ustanove zdravstvene zaštite i socijalne skrbi u vlasništvu države i županije,
2. koje se upotrebljavaju za djelatnost vatrogasnih službi,
3. koje služe vjerskim zajednicama za obavljanje njihove vjerske i obrazovne djelatnosti,
4. građevinska zemljišta na kojima su spomen-obilježja, spomen-područja,
5. nekretnine u vlasništvu udruga koje su registrirane na području Općine Strizivojna,
6. koje su ovom Odlukom utvrđene kao važne za Općinu Strizivojna, jer se njihovo

održavanja financira iz proračuna Općine Strizivojna, uz uvjet da te nekretnine njihovi korisnici ne daju u najam, podnajam, zakup, podzakup ili na privremeno korištenje.“

**Članak 3.**

Članak 12. mijenja se i glasi:

„Djelomična ( privremena) oslobađanja od obveze plaćanja komunalne naknade:

Na dokumentirani pisani zahtjev ulagatelja u gospodarske projekte u Gospodarskoj zoni „Svinjarevo“, upravno tijelo Općine Strizivojna nadležno za poslove komunalnog gospodarstva oslobodit će ulagatelja od plaćanja komunalne naknade, i to:

- u prvoj godini od ostvarenja ulaganja i početka zapošljavanja 100%,

- u drugoj godini od ostvarenja ulaganja i početka zapošljavanja 75 %,

- u trećoj godini od ostvarenja ulaganja i početka zapošljavanja 50 %,

- u četvrtoj godini od ostvarenja ulaganja i početka zapošljavanja 25 %.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, Općinsko vijeće Općine Strizivojna može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.

Za manje ostvarene prihode od komunalne naknade za subjekte koji se privremeno oslobađaju plaćanja komunalne naknade osigurati će se razlika sredstava u Proračunu Općine Strizivojna.“

**Članak 4.**

Ova Odluka stupa na snagu osmog dana od dana objave u „Službenom glasniku“ Općine Strizivojna.

PREDSJEDNIK OPĆINSKOG VIJEĆA

Ivan Mačinkovićž